
Paraclise pentru fiecare zi - Canonul Sfinţilor apostoli 


Sfinţi apostoli Petru şi Pavel (29 iunie): 


https://www.academia.edu/82333437/Sfin % C5% A3ii_apostoli_Petru_% C5%9Fi_Pavel_29 
iunie 


https://archive.org/details/sfintii-apostoli-petru-si-pavel-29-iunie 


https://drive.google.com/file/d/1dWwQOSdDhsy- 
GV50QY eRk3Tz2yV qkQ04U3/view?usp=sharing 


Lot 
Doamne, Tu cu razele Mângâietorului pe apostoli i-ai luminat, punându-i pe dânşii 
luminători, care strălucesc toată lumea, cu luminarea cea înţelegătoare a cunoştin- 
ţei Tale, Stăpâne. Pentru aceasta ne închinăm bunătăţii Tale celei multe. 

Doamne, Tu cu rugăciunile apostolilor îngrădind turma Ta, pe aceasta de supăra- 
rea vrăjmaşilor o păzeşti neîmperecheată, pe care cu scump sângele Tău Mântui- 
torule, răscumpărându-o, din robia celui străin, ca un îndurat o ai slobozit. 


Doamne, pe Tine apostolii pe pământ curat iubindu-Te, toate le-au socotit gu- 
noaie, ca pe Tine singur să Te câştige, şi pentru Tine la bătăi trupurile sale le-au 
dat: pentru aceasta proslăvindu-se, se roagă pentru sufletele noastre. 


Doamne, pomenirea apostolilor Tu o ai mărit pe pământ, că toţi adunându-ne întru 
dânsa Te mărim pe Tine, că ne dai nouă printr-înşii vindecări, şi cu rugăciunile lor, 
lumii pace şi mare mulă. 


Arătatu-v-aţi în coroana lui Hristos în Biserică, ca nişte pietre scumpe cu raze lu- 
minoase, strălucind lumii, lumina dumnezeieştii cunoştinţe, apostoli fericiţi, stătă- 
torilor înaintea Treimi, ŞI rugătorilor pentru sufletele noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Vezi dumnezeiască Mireasă, suspinurile inimii mele celei zdrobite, şi primeşte cu- 
rată Fecioară Marie, ridicarea mâinilor mele, ca o iubitoare de bine, şi nu mă lepă- 
da pe mine ceea ce eşti cu totul fără prihană, ca să laud şi să măresc pe ceea ce a 
mărit neamul nostru. 


A mucenicilor 


De este vreo bunătate, şi de este vreo laudă, se cuvine sfinţilor, că săbiilor şi-au 
plecat grumajii, pentru Tine cela ce ai plecat cerurile şi Te-ai pogorât, vărsatu-şi-au 
sângele lor, pentru Tine cela ce Te-ai deşertat pe sine-ţi şi ai luat chip de rob. Sme- 
ritu-s-au până la moarte, sărăciei Tale urmând. Cu ale cărora rugăciuni, după mul- 
țimea îndurărilor Tale, Dumnezeule miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. a Născătoarei 


Asemenea cu: Ce vă vom numi pe voi Sfinților? Heruvimi că întru voi S-a odihnit 
Hristos, serafimi că neîncetat l-aţi proslăvit pe Dânsul, îngeri că de trup v-aţi lepă- 
dat, puteri că lucraţi minunile; multe sunt numele voastre şi mai mari darurile ru- 
gaţi-vă să se mântuiască sufletele noastre. 

Cei ce s-au învrednicit să vadă pe Dumnezeu trup, te-au propovăduit pe tine curată 
Mireasă a vredniciei Tatălui, şi a Dumnezenrii Lui, şi Fecioară Născătoare a lui 
Dumnezeu Cuvântul, şi lăcaş Sfântului Duh, că întru tine toată plinirea Dumne- 
zeirii s-a sălăşluit trupeşte, fiind darul prea deplin. 


Joi dimineaţa, după întâia stihologie, şezânde apostoleşti glas 8 asemenea cu: Pe 
Înţelepciunea şi Cuvântul în pântecele tău zămislind fără ardere, Maica lui Dum- 
nezeu, în chip de negrăit ai născut pe Cel ce a făcut toate şi în braţele tale ai avut 
pe Cel ce ţine toate şi la sân ai hrănit pe Cel ce hrăneşte lumea. Pentru aceasta, te 
rog pe tine, Preasfântă Fecioară, să mă izbăveşti de greşeli, când va fi să stau înain- 
tea feţei Ziditorului meu, Stăpână Fecioară curată, atunci să-mi dăruieşti ajutorul 
tău, că pe tine te am nădejde eu, robul tău. 


Ca pe nişte luminători şi povăţuitori ai lumii, pe cei ce au fost pârga mântuirii 
noastre, pe dumnezeieştii ucenici ai Dumnezeului nostru să-i lăudăm, că ne-au 
răsărit nouă lumina, celora ce eram întru întuneric, şi tuturor ne-a arătat pe 
Soarele Slavei, pentru aceasta şi înşelăciunea idolilor o au pierdut, pe Treimea 
întru o Dumnezeire propovăduindu-o. Deci să Strizăm către dânşii: apostoli ai 
lui Hristos Dumnezeu, iertare de greşale cereţi, celor ce prăznuiesc cu dragoste, 
sfântă pomenirea voastră. 


În toate marginile lumii străbătând înţeleaptă pomenirea voastră cu adevărat prea 
lăudaţilor apostoli ai Domnului au propovăduit luminat cunoştinţa de Dumnezeu, şi 
necunoştința neaamurilor întru cunoştinţă o au mutat de unde şi negura idolilor go- 
nindu-o, lumina cunoștinței celor din întuneric o au strălucit. Pentru aceasta ne ru- 
găm, rugaţi-vă lui Hristos Dumnezeu, iertare de greşale să dăruiască, celora ce pră- 
znuiesc cu dragoste, sfântă pomenirea voastră. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. a Născătoarei 


Asemenea cu: Inviat-ai din morţi... 


Din toată groaza şi răutatea oamenilor, mântuieşte-ne pe noi PreaSfântă Fecioară, 
că pe tine toţi te avem acoperământ, şi caldă folositoare, şi întru tine îndrăznind, la 
Cel născut din tine cădem totdeauna. Pe carele roagă-l să ne izbăvească pe noi, de 
toată înconjurarea. 


După a doua stihologie, şezânde: Luminători luminaţi v-aţi arătat înşivă văzătorilor 
de Hristos, pururea tot pământul luminându-l, şi întunericul mulțimii dumnezeilor 

gonindu-l, cu lumina învățăturilor dreptei credinţe. Pentru aceasta, pe mine cel ce 
umblu fără de frică întru întunericul dezmierdărilor, luminaţi-mă purtătorilor de 
Dumnezeu apostoli, cu lumina dumnezeieştilor voastre rugăciuni. 


Poruncile Domnului ca nişte vistierii făcătoare de bogăţie, prin credinţă primindu- 
le în suflet apostolii, s-au arătat tuturor făcători de bine, sărăcia cea drăcească go- 
nindu-o, şi pe toţi îmbogăţindu-i, cu bogăţia lui Dumnezeu. Către care toţi să stri- 
găm: cu lucrurile cele prea bune îmbogăţiţi-ne acum şi pe noi cei ce am sărăcit ru- 
gămu-vă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. a Născătoarei 


Sufletul meu cel smerit Fecioară carele acum se cufundă ca un fără de cârmuire, în 
viforul ispitelor vieţii, ceea ce eşti cu totul fără prihană, şi se arată plin peste mă- 
sură de povara păcatelor, şi se primejduieşte să cadă în fundul iadului. Apucă 
înainte, de Dumnezeu Născătoare, cu rugăciunea ta cea fierbinte, şi îl mântuieşte, 
dându-i liman bine liniştit, ca să strig ţie cu credință: roagă-te lui Hristos Dumne- 
zeu, să-mi dea mie iertare de greşale, că pe tine te am nădejde eu robul tău. 


După a treia stihologie, şezânde: Cu năvodul dumnezeieştilor învățături, ca pe ni- 
şte peşti cuvântători vânând pe oameni, pe aceştia i-aţi adus pârgă Dumnezeului 
nostru, şi dorind cu ranele lui Hristos a vă îmbrăca, următori ai Patimilor Lui v-aţi 
arătat. Pentru aceea împreună adunându-ne, după datorie acum cinstim Sfinţilor 
apostoli prăznuirea voastră, şi împreună cu un glas strigăm: rugaţi- vă lui Hristos 
Dumnezeu, iertare de greşale să dăruiască, celor ce prăznuiesc cu dragoste sfântă 
pomenirea voastră. 


Luminători ai lumii pururea strălucitori, prin credinţă mucenicească v-aţi arătat, 
punându-vă toată nădejdea spre Domnul, şi cu untuldelemn cel gândit al Duhului 
Sfânt, candelele voastre sfinţilor cele sufleteşti le-aţi luminat, pentru aceasta şi ca 
nişte pahare gândite ce varsă ca nişte ape vindecări, oamenilor v-aţi arătat, prea 
lăudaților purtători de chinuri, rugați-vă lui Hristos Dumnezeu, să dăruiască iertare 
de greşale, celora ce prăznuiesc cu dragoste sfântă pomenirea voastră. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Uşa cea înţelegătoare a vieţii prea curată de Dumnezeu Născătoare, pe cei ce alear- 
gă la tine cu credinţă, izbăveşte-i din primejdii, ca să slăvim prea sfântă naşterea ta, 
spre mântuirea sufletelor noastre. 

Canonul Sfinţilor apostoli 


Cântarea 1 


Irmos: Apa trecând-o ca pe uscat şi din răutatea Egiptului scăpând, israiliteanul 
striga: Izbăvitorului şi Dumnezeului nostru să-l cântăm. 


Ceata apostolilor cea în chipul luminii, care stai înaintea Luminii celei mari, inima 
mea cea întunecată luminează-o, şi o îndreptează la cărările mântuirii. 


Prietenii cei adevăraţi ai Izbăvitorului, de prieteşugul patimilor izbăviţi-mă pe mine 
cel amăgit cu multe înşelăciuni ale vieţii şi cu noaptea necunoştinţei acoperit. 


Dumnezeieştilor apostoli, cei ce sunteţi săgețile Celui Puternic, pe cei răniți cu 
sabia celui viclean care scapă prin credinţă sub acoperământul vostru, vindecaţi-i. 


Cel plin se deşertează ca Cel ce este Dumnezeu, şi din pântecele tău Maică prea cu- 
rată purtător de trup iese, mântuind cu milostivire pe cei amăgiţi de răutatea şar- 
pelui. 


Cântarea 3 


Irmos: Tu eşti întărirea celor ce aleargă la Tine, Doamne, Tu eşti Lumina celor în- 
tunecaţi, şi pe Tine Te laudă duhul meu. 


Apostoli ai Mântuitorului, cu putere încingeţi inima mea cea bolnavă de patimi, şi 
de dulceţi trupeşti. 


O strălucire a lui Dumnezeu întreit luminătoare vestind ucenicii, întunericul multei 
dumnezeiri l-au pierdut. 


Ranele cele prea rele ale inimii mele, potoliţile cu dumnezeieasca vrăciuire, ca 
nişte doftori apostoli ai Mântuitorului. 


Mântuieşte-mă curată Stăpână ceea ce ai născut mai presus de fire pe Izbă- 
vitorul tuturor şi Stăpânul, şi Mântuitorul şi Domnul. 

Cântarea 4 


Irmos: Auzit-am, Dumnezeule, auzul Tău şi m-am temut; înțeles-am lucrurile 'Ta- 
le, grăia proorocul şi am proslăvit puterea Ta. 


Infrumuseţatu-v-aţi slăviților, împodobindu-vă cu dumnezeieştile străluciri, şi lu- 
minându-vă cu razele Celui ce v-a arătat pe voi luminători. 


Dumnezeieştilor apostoli, ocârmuitorii tuturor, de toate viscolele izbăviți-mă pe 
mine cel ce mă primejduiesc în noianul nevoilor vieţii şi mă clătesc. 


Cai cei aleşi de Dumnezeu, care mările multei dumnezeiri le-aţi tulburat, adâncul 
greşelilor mele vindecaţi-l cu rugăciunile voastre. 


Pe Cuvântul cel întocmai lucrător cu Tatăl din coapsele tale L-ai întrupat, pentru 
aceea te-ai arătat mai înaltă decât toate făpturile, Fecioară Stăpână. 


Cântarea 5 


Irmos: Mânecând strigăm Ţie Doamne, mântuieşte-ne pe noi. Că Tu eşti Dumne- 
zeul nostru, afară de Tine pe altul nu ştim. 


Pe mine cel strâmtorat de multe greşale, la lăţimea mântuirii îndreptaţi-mă apos- 
toli, ca nişte povăţuitori. 


Pe mine cela ce cinstesc prea cinstitul vostru sobor, văzătorilor de Dumnezeu, 
izbăviţi-mă, rogu-mă, de toată fapta cea necinstită. 


Ca cei ce aţi urmat patimilor Mântuitorului, goniţi de la sufletul meu toată patima 
dulceţii. 


Sufletul meu cel bolnav, vindecă-1, ceea ce ai născut pe Cel ce vindecă boalele 
tuturor, prea curată Stăpână. 


Cântarea 6 
Irmos: Rugăciunea mea voi înălța către Domnul, şi Lui voi spune scârbele mele, 


că sufletul meu s-a umplut de răutăţi, şi viaţa mea s-a apropiat de iad, şi ca lona mă 
rog: Dumnezeule din stricăciune scoate-mă. 

Prin chemarea rugăciunilor făcând cutremur, aţi surpat capiştile idoleşti tăinuito- 
rilor ai lui Hristos. Ci mă rog cu credinţă, sfărâmaţi idolii sufletului meu, şi ară- 
tați-mă casă a lui Dumnezeu pe mine cel vinovat în multe păcate. 


Pe Piatra cea neruptă zidindu-vă aleşilor văzători de Dumnezeu, ca nişte pietre, 
pe mine cela ce am zidit inima mea nebuneşte pe nisip, mântuiți-mă, că împreună 
curg asupră-mi râurile ispitelor, şi cumplit mă viscolesc. 


De prieteşugul viclean cel către trup, izbăviţi- mă prieteni ai Cuvântului, şi pe mine 
carele m-am arătat urât pentru mulțimea răutăților, legaţi-mă cu dragostea Celui ce 
iubeşte iertarea păcătoşilor, pentru mulţimea milostivirii. 


Ca pe un trandafir, ca pe un crin prea curat, ca pe o aromată cu bună mireasmă, 
dintru văile cele frumoase ale lumii, Făcătorul alegându-te pe tine Fecioară, S-a 
sălăşluit în pântecele tău, şi întrupându-se a umplut de bună mireasmă toată lumea. 


Cântarea 7 


Irmos: Tinerii evreieşti în cuptor au călcat văpaia cu îndrăzneală, şi în rouă focul |- 
au schimbat strigând: Bine eşti cuvântat Doamne Dumnezeule în veci. 


Noaptea lenei mă ţine pe mine, şi mă acoperă negura păcatului, sârguiți-vă înţe- 
lepţilor apostoli, cei ce v-aţi arătat lumină a lumii, de-mi luminaţi inima mea cea 
întunecată. 


Altă tărie arătându-vă, povestind slava Dumnezeului vostru, izbăviţi de patimile 
cele neslăvite, pe cei ce cu credinţă aleargă la acoperământul vostru cel puternic, 
de Dumnezeu grăitorilor. 


Cei ce v-aţi arătat cărbuni de foc aprinşi de focul Mângâietorului, ardei toată ma- 
teria răutăţii noastre, şi de focul cel nestins izbăviţi-ne pe noi în veci. 


Arătatu-te-ai munte umbrit, dintru carele s-a tăiat Piatra cea netăiată de mână, pen- 
tru aceea dă Stăpână umilinţă sufletului meu celui întunecat, şi împietrit cu iubirile 
de desfătări cele amare. 


Cântarea $ 


Irmos: De şapte ori cuptorul, chinuitorul haldeilor, l-a ars nebunește, pentru cin- 
stitorii de Dumnezeu; dar văzându-i pe aceştia mântuiţi de o putere mai mare, Fă- 

cătorului şi Izbăvitorului a strigat: Tineri, binecuvântaţi-L, preoți lăudaţi-L, popoa- 
re prea înălțaţi-L întru toţi vecii. 


Cu rugăciunile voastre ucenici ai Mântuitorului, milostiviţi-vă de mă scoateţi pe 
mine cela ce zac în mormântul întunecatei deznădăjduiri, şi în căderea cea prea 
adâncă a desfătărilor, cei ce cu milostivirea Dascălului arătat v-aţi învrednicit a vă 
îmbogăţi, văzătorilor de Dumnezeu apostoli întru toţi veci. 


Sufletul meu cel clătit de patimi întăriţi-l, cei ce sunteţi temelii nerupte ale Biseri- 
Cl, ŞI stâlpi nemişcaţi, turnuri ale credincioşilor, vânători celor dintru adâncul pier- 
Zării, limanuri cu bună linişte, cei ce pururea cântaţi: popoare prea înălţaţi pe Hri- 
stos în veci. 


Căci luminată cu frumusețile faptelor bune te-ai arătat prea Curată, pe buna cu- 
viinţă cea de frumuseţe făcătoare a Ziditorului în pântece o ai încăput, pe carele 
roagă-L cu de-adinsul, sufletul meu cel cuprins în păcatele patimilor, şi carele cau- 
tă frumuseţea cea dintâi, prea cu bună cuviinţă să-l lumineze curată în veci. 


Cântarea 9 


Irmos: Spăimântatu-s-a de aceasta Cerul, şi marginile pământului s-a minunat, că 
Dumnezeu S-a arătat oamenilor trupeşte, şi pântecele tău s-a făcut mai desfătat de- 
cât cerurile. Pentru aceasta pe tine de Dumnezeu Născătoare începătoriile cetelor 
îngereşti şi omeneşti te mărim. 


Fălcile leilor celor stricători de suflet, cu puterea lui Dumnezeu le-aţi sfărâmat apo- 
stolilor, că de la Hristos, după psalmistul, puşi aţi fost boieri peste pământ, supuind 
pe acesta Duhului cu bună credinţă. Pentru aceea pornirile cele fără orânduială ale 
inimii mele, legii dumnezeieşti supuneţi-le. 


Propovăduind pe Cuvântul lui Dumnezeu, cela ce S-a arătat în lume, carele este 
mai frumos decât toți fiii omeneşti, picioarele cele bune v-aţi înfrumusețat prea 
înţelepţilor, ca cei ce bine aţi vestit Pacea şi Viaţa. Pentru aceea sufletul meu cel 
tulburat de patimi, cu rugăciunile voastre împăcaţi-l. 


Omorându-vă mădularele cele de pe pământ, cu Viaţa cu totul v-aţi îmbrăcat, prin 
patimi inchipuind cinstita patimă. Pentru aceea pe mine cel omorât cu săgeata rău- 
tății vicleanului, înviaţi-mă cu doctoriile adevăratei pocăinţe, de Dumnezeu ferici- 
ulor apostoli. 

Ceea ce ai născut pe Dumnezeul cel prea Bun, sufletul meu cel ce boleşte cu cum- 
plită patimă, ca o milostivă vindecă-l, şi mă izbăveşte Curată de vrăjmaşii cei ce 
pururea mă pălmuiesc, şi mă împresoară, ca mântuindu-mă, cu osârdie să te măresc 
pe tine, ceea ce ai mărit neamul nostru. 


Luminători luminaţi v-ati arătat înşivă văzătorilor de Hristos, pururea tot pământul 
luminându-l, şi întunericul mulțimii dumnezeilor gonindu-l, cu lumina învăţă- 
turilor dreptei credinţe. Pentru aceasta, pe mine cel ce umblu fără de frică întru 
întunericul dezmierdărilor, luminaţi-mă purtătorilor de Dumnezeu apostoli, cu lu- 
mina dumnezeieştilor voastre rugăciuni. 


Poruncile Domnului ca nişte vistierii făcătoare de bogăţie, prin credinţă primindu- 
le în suflet apostolii, s-au arătat tuturor făcători de bine, sărăcia cea drăcească go- 
nindu-o, şi pe toţi îmbogăţindu-i, cu bogăţia lui Dumnezeu. Către care toţi să stri- 
găm: cu lucrurile cele prea bune îmbogăţiţi-ne acum şi pe noi cei ce am sărăcit ru- 
gămu-vă. 


Ranele cele prea rele ale inimii mele, potoliţi-le cu dumnezeieasca vrăciuire, ca ni- 
şte doftori, apostoli ai Mântuitorului Hristos. 


(extras din cartea: Paraclise pentru fiecare zi a săptămânii din cărţile vechi pe 
slovă chirilică transcrise de maica Justina Popovici Kirios) 

